**Izziņa par atzinumos sniegtajiem iebildumiem**

|  |
| --- |
| **par Ministru kabineta noteikumu projektu „ Grozījumi Ministru kabineta 2019. gada 8. janvāra noteikumos Nr. 9 “Lauksaimniecības, zivsaimniecības un lauku attīstības garantiju programmas noteikumi””** |

**(dokumenta veids un nosaukums)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| – | – | – | – | – | – |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 18.12.2020., 29.12.2020. |
| Saskaņošanas dalībnieki | A.Mūrniece Tieslietu ministrijaG.Puķītis Finanšu ministrija |
|  |  |
|  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  Tieslietu ministrija, Finanšu ministrija |   |
|  |  |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  – |
|    |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Tieslietu ministrija (18.12.2020.)** |  |  |
| 1. |  | Atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 14.punktam projekta anotācijas I sadaļas 2. punktā ietver informāciju par projektu, skaidrojot projektā izteikto grozījumu nepieciešamību un pamatotību, norādot informāciju par projekta izdošanas mērķi (sasaistot to ar informāciju par esošo situāciju) un aprakstošu informāciju par projekta būtību (necitējot projektā ietvertās normas), raksturojot pastāvošā tiesiskā regulējuma nepilnības un skaidrojot, kā tiesiskā regulējuma izmaiņas risinās norādīto problēmu vai atrisinās to pilnībā. Turklāt projektā izteiktajiem grozījumiem ir jāatbilst projekta tiesiskajam izdošanas pamatojumam - Attīstības finanšu institūcijas likuma 12. panta ceturtajai daļai, kas nosaka, ka Ministru kabinets apstiprina programmas un nosaka to īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu Finanšu institūcijas izdevumu segšanai. Vēršam uzmanību, ka projekta anotācijas I sadaļas 2. punkta pirmajā teikumā skaidrotais spēkā esošo noteikumu tvērums neatbilst spēkā esošo noteikumu 1. punktam un Attīstības finanšu institūcijas likuma 12. panta ceturtajai daļai.Ņemot vērā norādīto, lūdzam projekta anotācijā izvērsti skaidrot projekta 2., 5., 13., 14., 15. un 16. punktā izteikto grozījumu nepieciešamību un pamatotību, tostarp atbilstību Attīstības finanšu institūcijas likuma 12. panta ceturtajai daļai.  | **Ņemts vērā,** precizēta un papildināta anotācija |  |
| 2. |  | Lūdzam skaidrot projekta 15. punktā izteiktā 32.1 punkta atbilstību tiesiskās paļāvības principam, kas noteic, ka privātpersona var paļauties, ka iestādes rīcība ir tiesiska un konsekventa. Iestādes kļūda, kuras pieļaušanā privātpersona nav vainojama, nedrīkst radīt privātpersonai nelabvēlīgas sekas. Minētais vispārējais tiesību princips ir nostiprināts Administratīvā procesa likuma 10. pantā. | **Ņemts vērā,** papildināta anotācija ar skaidrojumu |  |
| 3. | 14. Papildināt noteikumus ar 26.1 punktu šādā redakcijā: “26.1 Ja garantiju plānots kumulēt par vienām un tām pašām izmaksām, ievērojot šo noteikumu 26. punkta nosacījumus, atbalsta pretendents iesniedz informāciju par plānoto vai piešķirto atbalstu par tām pašām attiecināmajām izmaksām vai atbalstu riska pasākumā, norādot atbalsta piešķiršanas datumu, atbalsta sniedzēju, atbalsta pasākumu, atbalsta intensitāti un plānoto vai piešķirto atbalsta summu. Sabiedrība "Altum" pirms lēmuma pieņemšanas par atbalsta piešķiršanu izskata atbalsta pretendenta iesniegtos dokumentus un pārliecinās par kumulācijas normu korektu izpildi.” | Lūdzam izvērtēt projekta 14. punktā izteiktā pēdējā teikuma nepieciešamību projektā, ņemot vērā jau spēkā esošajos noteikumos noteiktos sabiedrības *Altum* pienākumus. Vēršam arī uzmanību, ka spēkā esošajos noteikumos nav lietots jēdziens “lēmums par atbalsta piešķiršanu”, kā arī projekta 14. punktā lietotais jēdziens “kumulācijas normas” nav viennozīmīgi skaidrs. | **Ņemts vērā.** | 14. Papildināt noteikumus ar 26.1 punktu šādā redakcijā: “26.1 Ja garantiju plānots kumulēt par vienām un tām pašām izmaksām, ievērojot šo noteikumu 26. punkta nosacījumus, atbalsta pretendents iesniedz informāciju par plānoto vai piešķirto atbalstu par tām pašām attiecināmajām izmaksām vai atbalstu riska pasākumā, norādot atbalsta piešķiršanas datumu, atbalsta sniedzēju, atbalsta pasākumu, atbalsta intensitāti un plānoto vai piešķirto atbalsta summu. Sabiedrība "Altum" pirms lēmuma pieņemšanas par garantiju piešķiršanu izskata atbalsta pretendenta iesniegtos dokumentus un pārliecinās par šo noteikumu 26. punkta nosacījumu korektu izpildi.” |
| 4. |  | Lūdzam projekta anotācijā attiecībā uz projekta 16. punktā izteikto 2. pielikumu papildus šī atzinuma 1. iebildumā norādītajam skaidrot jēdzienu “saistības”, nepieciešamības gadījumā precizējot arī projekta 16. punktu. | **Ņemts vērā,** papildināta anotācija ar skaidrojumu |  |
|  |  | **Finanšu ministrija (18.12.2020.)** |  |  |
| 1. | 13.1 Garantiju apgrozāmo līdzekļu finansēšanai piešķir, ja saimnieciskā darbība ir ekonomiski dzīvotspējīga, izvērtējot arī saimnieciskās darbības veicēja biznesa idejas potenciālu un ilgtspēju, projekta īstenošanai nepieciešamo līdzfinansējumu un likviditāti, saimnieciskās darbības veicēja esošo un turpmāko finanšu situāciju, zināšanu un pieredzes atbilstību, kā arī analizējot identificētos uzņēmējdarbības riska faktorus un citus faktorus saimnieciskās darbības veicēja aizdevuma kvalitātes noteikšanai. | Lai noteikumu projektā tiktu skaidri identificēts pēc kādiem kritērijiem tiks vērtēta valsts atbalsta piešķiršana garantiju veidā lūdzam precizēt noteikumu projekta 5.punktu un izteikt II nodaļas 13.1 punktu šādā redakcijā:“13.1 Garantiju piešķir, ja saimnieciskā darbība ir ekonomiski dzīvotspējīga, izvērtējot arī saimnieciskās darbības veicēja biznesa idejas potenciālu un ilgtspēju, projekta īstenošanai nepieciešamo līdzfinansējumu, nodrošinājumu struktūru un likviditāti, saimnieciskās darbības veicēja esošo un turpmāko finanšu situāciju, zināšanu un pieredzes atbilstību, kā arī analizējot identificētos uzņēmējdarbības riska faktorus un citus faktorus saimnieciskās darbības veicēja aizdevuma kvalitātes noteikšanai.” | **Ņemts vērā** | 13.1 Garantiju piešķir, ja saimnieciskā darbība ir ekonomiski dzīvotspējīga, izvērtējot arī saimnieciskās darbības veicēja biznesa idejas potenciālu un ilgtspēju, projekta īstenošanai nepieciešamo līdzfinansējumu, nodrošinājumu struktūru un likviditāti, saimnieciskās darbības veicēja esošo un turpmāko finanšu situāciju, zināšanu un pieredzes atbilstību, kā arī analizējot identificētos uzņēmējdarbības riska faktorus un citus faktorus saimnieciskās darbības veicēja aizdevuma kvalitātes noteikšanai. |
| 2. |  | Tā kā noteikumu projekts paredz finansējuma apjoma palielināšanu programmā lūdzam pievienot anotācijas pielikumu, kurā aktualizēti dati par esošo programmas īstenošanas gaitu, kā arī izvērtēta scenārijos balstīta turpmāka programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksām finanšu instrumentu griezumā, lai ievērotu Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto. | **Ņemts vērā** | Pievienota kā ierobežotas pieejamības informācija. |
|  |  | **Tieslietu ministrija (29.12.2020.)** |  |  |
| 1. | 14. Papildināt noteikumus ar 26.1 punktu šādā redakcijā: “26.1 Ja garantiju plānots kumulēt par vienām un tām pašām izmaksām, ievērojot šo noteikumu 26. punkta nosacījumus, atbalsta pretendents iesniedz informāciju par plānoto vai piešķirto atbalstu par tām pašām attiecināmajām izmaksām vai atbalstu riska pasākumā, norādot atbalsta piešķiršanas datumu, atbalsta sniedzēju, atbalsta pasākumu, atbalsta intensitāti un plānoto vai piešķirto atbalsta summu. Sabiedrība "Altum" pirms lēmuma pieņemšanas par garantiju piešķiršanu izskata atbalsta pretendenta iesniegtos dokumentus un pārliecinās par šo noteikumu 26. punkta nosacījumu korektu izpildi.” | Atkārtoti aicinu svītrot projekta 14. punktā izteiktā 26.1 punkta otro teikumu, jo tas ir lieks, ņemot vērā spēkā esošo noteikumu 26. punktā noteikto. | **Ņemts vērā** | 14. Papildināt noteikumus ar 26.1 punktu šādā redakcijā: “26.1 Ja garantiju plānots kumulēt par vienām un tām pašām izmaksām, ievērojot šo noteikumu 26. punkta nosacījumus, atbalsta pretendents iesniedz informāciju par plānoto vai piešķirto atbalstu par tām pašām attiecināmajām izmaksām vai atbalstu riska pasākumā, norādot atbalsta piešķiršanas datumu, atbalsta sniedzēju, atbalsta pasākumu, atbalsta intensitāti un plānoto vai piešķirto atbalsta summu.” |
| 2. |  | Projekta anotācijā joprojām nav skaidrota projekta 15. punktā izteiktā 32.1 punkta atbilstība Attīstības finanšu institūcijas likuma 12. panta ceturtajai daļai, kas nosaka: "Ministru kabinets apstiprina programmas un nosaka to īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu Finanšu institūcijas izdevumu segšanai." Lūdzu skaidrot anotācijā, vai projekta 15. punktā paredzētais atbalsta saņēmēja pienākums izriet no programmu īstenošanas kārtības. Atsevišķos gadījumos Ministru kabineta noteikumu saturu var veidot arī materiālās normas, taču tām jābūt pieņemtām, pamatojoties uz likumdevēja pilnvarojumu.[[1]](#footnote-1) Piemēram, pilnvarojumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības.[[2]](#footnote-2) | **Ņemts vērā,** precizēta anotācija |  |
| 3. |  | Atkārtoti lūdzu projekta anotācijā izvērsti skaidrot projekta 16. punktā izteiktā 2. pielikumā lietoto jēdzienu saistības, skaidrojot, kāda veida saistības paredzētas 16. punktā (piemēram, no kāda veida līgumiem izrietošas) un kuru personu saistības paredzētas 16. punktā. | **Ņemts vērā,** precizēta anotācija |  |

|  |  |  |
| --- | --- | --- |
|   | (paraksts)\* |   |

 Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Linda Voiče

|  |
| --- |
|   (par projektu atbildīgās amatpersonas vārds un uzvārds) |
| Lauku attīstības atbalsta departamenta Valsts atbalsta plānošanas nodaļas vecākā referente |
| (amats) |
|  Vecākā referente |
| (tālruņa un faksa numurs) |
|  tālr. 67027121; fakss: 67878722 |
| (e-pasta adrese) Linda.Voice@zm.gov.lv |

1. Satversmes tiesas 2011. gada 11. janvāra spriedums lietā Nr. 2010-40-03, 10.4. apakšpunkts. [↑](#footnote-ref-1)
2. Satversmes tiesas 2011. gada 6. maija spriedums lietā Nr. 2010-57-03, 13.3. apakšpunkts. [↑](#footnote-ref-2)